средния доход“, следователно са еднакво подходящи като представителни държави в това отношение.
 3.3.2.3. Производство на продукта, предмет на прегледа, и достъпност на публична информация в представителната държава
 (103)
 В бележката от 6 март 2019 г. Комисията информира заинтересованите страни, че въз основа на наличната информация, продуктът, предмет на прегледа, се е произвеждал само в КНР и в Съюза. По този въпрос не бяха получени коментари.
 (104)
 Понеже е налична повече от една възможна представителна държава, Комисията, във връзка с член 2, параграф 6а, буква а), първо тире от основния регламент, взе предвид наличността на съответните публични данни в представителната държава.
 (105)
 Комисията взе предвид значимостта на производствените фактори на волфрамови електроди. Освен най-значимата суровина, амониевия параволфрамат, която определя по-голямата част от крайните производствени разходи, вторият и третият най-важни фактори са трудът и електроенергията. Следователно Комисията сравни четири потенциални представителни държави във връзка с качеството на информацията относно труда и електроенергията.
 (106)
 Въз основа на наличната информация Комисията определи Турция като държавата, разполагаща с най-подробни статистически данни относно разходите за труд сред разгледаните потенциални представителни държави. Турският статистически институт публикува подробни данни за разходите за труд за всяка икономическа дейност. Следователно конкретните данни относно разходите за труд в сектора за производство на основни метали са публично достъпни. Също така бяха достъпни и подробни данни за електроенергията относно промишлените ползватели.
 (107)
 Предвид информацията, предоставена от промишлеността на Съюза, заедно с наличността на съответните публични данни в представителната държава, в бележката си от 6 март 2019 г. Комисията предложи Турция да бъде използвана като представителна държава и прикани заинтересованите страни да представят коментари. Коментари не бяха получени.
 3.3.2.4. Заключение относно представителната държава
 (108)
 С оглед на горепосочения анализ и наличната по досието информация, Комисията използва данните на Турция, за да установи съответните разходи за труд и електроенергия в подходяща представителна държава в съответствие с член 2, параграф 6а, буква а) от основния регламент.
 3.3.3. Данни, използвани за формиране на нормалната стойност
 (109)
 Съгласно член 2, параграф 6а, буква а) от основния регламент „нормалната стойност се формира на основата на разходи за производство и продажба, отразяващи цени или референтни стойности, при които няма нарушения“ и „включва неизкривени и разумни административни разходи, разходи за продажба и общи разходи, и реализиране на печалба“.
 (110)
 В бележката от 8 ноември 2018 г. Комисията заяви, че не може да използва данните за вноса от съответните представителни държави за изчисляване на основния производствен фактор в съответствие с член 2, параграф 6а, буква а) от основния регламент, за да формира нормалната стойност. Това се дължи на крайната непоследователност на цените на вноса за код по ХС, който обхваща основната суровина (амониев параволфрамат), но и други продукти в четирите възможни представителни държави. Вместо това беше използвана международната референтна стойност, публикувана от Националния център за информация относно минералите към Геоложкия институт на САЩ, за да се установи неизкривената цена на основната суровина.
 (111)
 Освен това Комисията използва Турския статистически институт като източник на данни за разходите за труд и за електроенергия.
 3.3.4. Производствени фактори
 (112)
 В бележката от 8 ноември 2018 г.,